Mmusi Aloysias Maimane (gebore 6 Junie 1980) is 'n Suid-Afrikaanse politikus en gewese leier van die Demokratiese Alliansie (DA). Hy is in Krugersdorp gebore en het in Dobsonville, Soweto, gewoon en skoolgegaan. Hy is met Natalie getroud en hulle het twee kinders, Kgalaletso en Daniel. Maimane is in Mei 2014 as parlementslid ingehuldig nadat die DA nie Gauteng, waar hy die premierskandidaat was, kon wen nie. Hy volg op 26 Mei 2014 Lindiwe Mazibuko as parlementêre leier en op 10 Mei 2015 Helen Zille as partyleier op. Hy bedank op 23 Oktober 2019 weens onduidelike redes as leier van die Demokratiese Allianse en op 24 Oktober 2019 as opposisieleier in die Nasionale Vergadering. Daar word gespekuleer dat dit te make het met die verkiesing van Zille as die DA-party se nuwe Federale Raadsvoorsitter, sy word as 'n regse element gesien. "Maimane bedank as leier van die DA". Maroela Media. 23 Oktober 2019. Geargiveer vanaf die oorspronklike op 23 Oktober 2019. "South Africa's Main Opposition Party Rocked as Leader Resigns". Bloomberg (in Engels). 24 Oktober 2019.